આશા પારેખનો જન્મ 2જી ઑક્ટોબર, 1942ના રોજ ગુજરાતમાં સૌરાષ્ટ્ર ખાતેના ભાવનગર જિલ્લાના મહુવામાં પિતા પ્રાણલાલ પારેખના ઘરે માતા સુધા પારેખની કૂખે થયો હતો. આશાએ ૧૬ વર્ષની વયે ફરી અભિનય ક્ષેત્રે ઝંપલાવી પોતાની કારકિર્દીને હીરોઈન તરીકે પ્રારંભ કરવાનું નક્કી કર્યું. પરંતુ નિર્દેશક વિજય ભટ્ટે તેનામાં સ્ટાર બનાવાનાં ગુણ નથી એમ કહી તેને ફિલ્મ 'ગુંજ ઉઠી શહનાઈ' (૧૯૫૯)થી બાકાત કરી દીધાં. ત્યારબાદ તરત જ નિર્માતા એસ. મુખર્જી અને દિગ્દર્શક નાસીર હુસૈને તેને ફિલ્મ 'દિલ દે કે દેખો'(૧૯૫૯)માં કામ આપ્યું અને આ ફિલ્મે જ તેને પ્રસિદ્ધિ અપાવી હતી. શમ્મી કપૂર સાથેની આ ફિલ્મમાં તેમણે યૂકે બેઝ્ડ ઇંડસ્ટ્રિયાલિસ્ટનો ગ્લૅમરસ રોલ કર્યો હતો. આશા પારેખનું નામ આ ફિલ્મમાં નીતા નારાયણ હતું, પરંતુ ફિલ્મમાં તેમને ઠેર-ઠેર મિસ નીતા તરીકે સંબોધવામાં આવી હતી અને એટલે જ તેઓ આ ફિલ્મ બાદ બૉલીવુડના મિસ નીતા તરીકે